CELEX: C2005/182/16
Language: et
Date: 2005-07-23 00:00:00
Title: Euroopa Kohtu otsus (kolmas koda) 26. mai 2005. aasta kohtuasjas C-332/03: Euroopa Ühenduste Komisjon versus Portugali Vabariik (Liikmesriigi kohustuste rikkumine — Kalastus — Varude kaitse ja majandamine — Määrused (EMÜ) nr 3760/92 ja nr 2847/93 — Kalastustegevuse kontrollimeetmed)

23.7.2005   
            
            
               ET
            
            
               Euroopa Liidu Teataja
            
            
               C 182/8
            
         
      EUROOPA KOHTU OTSUS
   
   (kolmas koda)
   26. mai 2005. aasta
   kohtuasjas C-332/03: Euroopa Ühenduste Komisjon versus Portugali Vabariik (1)
   
   (Liikmesriigi kohustuste rikkumine - Kalastus - Varude kaitse ja majandamine - Määrused (EMÜ) nr 3760/92 ja nr 2847/93 - Kalastustegevuse kontrollimeetmed)
   (2005/C 182/16)
   Kohtumenetluse keel: portugali
   Kohtuasjas C-332/03: Euroopa Ühenduste Komisjon (esindajad: T. van Rijn ja A.-M. Alves Vieira) v. Portugali Vabariik (esindajad: L. Fernandes ja M. J. Policarpo), mille esemeks on EÜ artikli 226 alusel 29. juulil 2003 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet (ettekandja), S. von Bahr, J. Malenovský ja U. Lõhmus; kohtujurist C. Stix-Hackl, kohtusekretär R. Grass, 26. mail 2005 otsuse, mille resolutiivosa on järgmine:
   
               1.
            
            
               Kuna kalastusaastatel 1994-1996 Portugali Vabariik:
               
                           —
                        
                        
                           ei võtnud vastu talle määratud kalapüügikvoodi kasutamisega seotud eeskirju,
                        
                     
                           —
                        
                        
                           ei taganud ühenduse õigusnormide järgimist varude kaitse küsimuses kalandustegevuse küllaldase järelevalvega ja kalalaevastiku nõuetekohase inspekteerimise ning lossimise ja saagi registreerimisega,
                        
                     
                           —
                        
                        
                           ei kehtestanud ajutist kalapüügikeeldu tema lipu all sõitvatele või tema territooriumil registreeritud laevadele, kui eraldatud kvoot oli loetud ammendatuks ning keelates kalapüügi lõpuks vaid siis, kui kvoot oli juba ulatuslikult ületatud,
                        
                     
                           —
                        
                        
                           ei taganud akrediteerimissüsteemi, mis hõlmab eelkõige andmete ristkontrollimisi ja andmekontrolli arvutiandmebaasi kasutades, tõhusat toimimist,
                        
                     siis on Portugali Vabariik aastatel 1994, 1995 ja 1996 ülalnimetatud püügikvootide haldamisel ja kontrollil rikkunud nii nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuuri süsteem, artikli 9 lõikest 2 kui ka nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 19 lõigetest 1 ja 2 ning artikli 21 lõigetest 1 ja 2 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Portugali Vabariigilt.
            
         
      (1)  ELT C 135, 7.6.2003.